ผมมีอาการ เป็นผื่นแดง เม็ดเล็กๆ บริเวณหัวอวัยวะเพศชาย ไม่ทราบว่าติดเชื้ออะไรครับ บางคราวรู้สึกคันนิดๆ ไม่บ่อย ล้างรู้สึกแสบบ้างถ้าเป็นการติดเชื้อแบคที่เรีย จะมีอาการคันไหมครับกรณีติดเชื้อแบคทีเรีย หรือเชื้อรา รักษาแล้วหายขาดไหมครับและใช้ยาอะไรครับ กรณีไปซื้อยา ร้านเภสัช
สวัสดีค่ะ อาการผื่นแดงคันที่อวัยวะเพศชายอาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากหรือมีการติดเชื้อแบคทีเรียดร่วมด้วยอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมอาจเป็นการติดเชื้อแบคทีเรียหรือเชื้อราก็ได้ แต่เชื้อราที่ตัวอวัยวะเพศเองเลยพบได้น้อย แนะนำพบแพทย์เพื่อให้ได้การวินิจฉัยที่แน่นอนก่อน การรักษาต้องขึ้นกับสาเหตุที่เป็น ถ้าเป็นเชื้อแบคทีเรียอาจได้ยาฆ่าเชื้อทาเฉพาะที่ หากเป็นเริม จะเป็นการรับประทานยาต้านไวรัส เป็นต้น ส่วนใหญ่การติดเชื้อและอักเสบมักจะรักษาได้ด้วยยาค่ะ ยกเว้นเป็นกรณีเนื้องอกที่อวัยวะเพศ ซึ่งอาจต้องตัดชิ้นเนื้อไปตรวจเพิ่มเติม แต่พบได้น้อยการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง